**ประชาสัมพันธ์ภาษี**

**การยื่นแบบแสดงรายการเสียภาษีบำรุงท้องที่ (ภ.บ.ท.5) ประจำปี 2557-2560**

**เทศบาลตำบลท่างิ้ว ขอแจ้งประชาสัมพันธ์เกี่ยวกับการดำเนินการสำรวจที่ดินเพื่อให้ผู้เป็นเจ้าของกรรมสิทธิ์ทั้งที่มีบ้านตั้งอยู่ ที่นา ที่ทำการเกษตรกรรม ที่ให้เช่า ได้ทราบว่ามีที่ดินแปลงใดอยู่ในข่ายต้องเสียภาษีบำรุงท้องที่และให้ทำการยื่นแบบแสดงรายการที่ดิน (ภ.บ.ท.5) เพื่อใช้เป็นข้อมูลในรอบระยะเวลา 4 ปี**

**ดังนั้น จึงขอแจ้งให้ท่านเจ้าของที่ดิน หรือผู้รับมอบอำนาจทำการชี้เขต เพื่อแจ้งจำนวนเนื้อที่ที่ดินแก่เจ้าพนักงานสำรวจ (กำนัน, ผู้ใหญ่บ้าน) และยื่นแบบแสดงรายการที่ดินเพื่อเสียภาษีบำรุงท้องที่ต่อเจ้าพนักงานประเมิน ประจำปี พ.ศ. 2557 ถึงปี พ.ศ. 2560 ทั้งนี้จะดำเนินการสำรวจและรับยื่นแบบแสดงรายการที่ดิน โดยใช้เอกสารในการยื่นแบบแสดงรายการ ดังนี้**

**1. สำเนาบัตรประจำตัวประชาชน (เจ้าของที่ดิน)**

**2. สำเนาทะเบียนบ้าน (เจ้าของที่ดิน)**

**3. สำเนาโฉนดที่ดิน, น.ส.3 (ถ่ายเอกสารหน้าหลัง ทุกแปลงที่อยู่ในเขตตำบลท่างิ้ว**

**หากที่ดินเดิมของท่านมีการเปลี่ยนแปลงจำนวนเนื้อที่ที่ดิน, โอนสิทธิ์, ขายเปลี่ยนมือ กรุณาแจ้งต่อเจ้าพนักงานประเมิน ณ สำนักงานเทศบาลตำบลท่างิ้ว อำเภอเมืองนครศรีธรรมราช จังหวัดนครศรีธรรมราช**

**ติดต่องานจัดเก็บรายได้ : เทศบาลตำบลท่างิ้ว**

**โทรศัพท์ : 075-377300 ต่อ 106**